Den Vest-Sjællandske Avis, 1822-02-23
Oversigt over Dagens udenlandske Nyeheder. Endnu i det Engelske Underhuuses Møde den 5te Februar inden Takadressen var bleven voteret overleverede Hr. Hume sine med megen Flid udarbeidede Beregninger over Statsudgifterne siden Aaret 1818. Han søgte at bevise deri, at der ikke havde fundet en eneste sand Besparelse Sted, og at man derfore kunde aldeles ikke forlade sig paa de Løfter, som bleve givne fra hiin Side af Huuset. Den Addresse, som skulde overleveres Kongen til Svar paa hans Tale, var derfore kun et Makværk af Ministerne, som der vilde udbajunere deres egen Berømmelse. Det var ham paafaldende, at der ikke var forekommet i Kongens Tale et eneste Ord om Dronningen; men Ministerne vare saa hadefulde, at de endog efter hendes Død fortsælte de Fornærmelser, hvormed de havde forfulgt hendes ophøiede Person imedens hun levede. Han fandt den imponerende Stilling, som Stilling, som England havde indtaget ikke just at være glimrende og meente, at man ved saadanne Udeladelser ikkun gjorde sig latterlig hos udenlandske Nationer, da man befinder i en saadan Stilling, at man ikke kan hielpe sig selv. Han sammenlignede denne Kongelige Tole med de tidligere, og selv med dem Kongen havde holdet, da han som Prinsregent aabnede Parlamentet, og hvoraf han havde Copier i sin Lomme, og han fandt, at alle disse Taler vare saa temmelig skaarne over en Kam. Efterat han saaledes var bleven ved at tate flere Timer i denne Tone foreslog han adskillige Tillæg til Adressen; men hans Forslag bleve tilsidst forkastede med en Majoritet af 82 Stemmer. Bemeldte Hr. Hume har hidindtil hos det i sit Contoir 7 Arbeidere for at bringe Ministrenes financielle Planer i Orden. Han har forfattet formelige Tabeller over Landets Jndtægter og Udgifter i de sidste 4 Aar, hvori for hvert Aar enhver Green af Jndtægterne og Udgifterne er bleven paa det nøieste specificeret. Man kalder ham derfore ogsaa Financeministeren for Oppositionen. Havde han tøvet med at forelægge disse Beregninger indtil Skatkammerkantsleren var kommen frem med sit Budget saa troer man, at han vilde have gjort mere Nytte dermed. – J Underhuusets Møde den 7de Februar fremlagde Ministeren Marqvien af Londondery de Depescher, som han havde modtaget fra Vicekongen i Jrland, og som indeholde en nøiagtig Beskrivelse over de Forbrydelser, som hidindtil ere blevne begaaede. Jfølge heraf foreslog han nu at Jnsurrektions=Acten maatte sættes i Kraft i Jrland og at Habeas Corpus Aften maatte blive fuspenderet paa nogen Tid. For at understøtte disse Forholdsregler indlod han sig i en udørlig Forklaring og Jrlands nærværende Forfatning. Uagtet Sir Francis Burdett, Hr. Brougham og flere Medlemmer af Oppositionen erklærede sig derimod og meente, at det var bedre at der blev sendt mere Militair dertil end at overgive Embedsmændene ifølge denne Bill Magt til at handle med Jndvaanerne, som de vilde, saa erholdt Ministrene dog Tilladelse til med en stor Majoritet at indbringe 2 Bills med Hensyn til denne Forholdsregel. Dette skete nu med en saa stor Hastighed, at billerne bleve end og samme Nat oplæste 2 Gange. Ved den første Oplæsning havde Ministrene en Majoritet af 158 Stemmer. Huset skildtes først ad omNatten Kl. 1. Den 8de passerede begge billerne den 3die Gang i Underhuset og bleve derpaa strax antagne i Overhuset, og forsynede med Kongens Approbation for at de strax kunne afsendes til Jrland, og sættes i Kraft; men denne Forholdsregel gielder dog kun til 1ste August d. A., da Parlamentet saa skal bestemme om den skal tages tilbage eller forlænges. – Naar Habens Corpus=Akten, som bliver betragtet som et Palladiun eller Skytsværn for den personlige Friehed og Sikkerhed bliver suspenderet, saa kunne mistænkelige Personer blive arresterede uden at nogen Grund angives dertil, dog maae man ikke gribe til dette Middel uden i den meest paatrængende Nød. – Jnsurrections=Akten giver Magistratspersonerne Ret til, til enhver Tid imellem Solens Nedgang og Opgang at forlange at indlades i ethvert Huus og naar dette bliver nægtet dem, saa kunne de bryde ind med Magt og undersøge ethvert Værelse, endog Damernes Sovekammer, for at eftersee om ingen af de Personer, som ifølge Politiets Liste skal boe deri, er hiemme.